Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 481/12/8806	Košice, 9.10.2012
EEČ : 2-65-243-2012

U Z N E S E N I E

Trestná vec:	obvinený XXXXX a spol. 
Prečin:	Porušovanie domovej slobody podľa § 194 odsek 1, odsek 2 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátorka Okresnej prokuratúry Košice-okolie
Podľa § 215 odsek 1 písmeno c Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
obci XXXXX, okres XXXXX - okolie, dňa 4.6.2012 od 17.00 hod. do 8.00 od. dňa 5.6.2012 po vzájomnej dohode vnikli do dvora rodinného domu na ul. Štóskej č. 21 tým spôsobom, že páčidlom vylomili visiaci zámok na bráne oplotenia v zadnej časti dvora, vošli do dvora, následne vylomili dvere na stodole a odkiaľ odcudzili železný profil o veľkosti 400 x 20 cm. čím majiteľovi XXXXX spôsobili odcudzením veci škodu vo výške 108,16 € a na zariadení škodu vo výške 5,65 €.
lebo je nepochybné, že skutok nespáchal obvinený
Odôvodnenie:
Uznesením povereného príslušníka Obvodného oddelenia PZ v Jasove sp. zn. ČVS:ORP-742/JA - KS-2012 zo 6. júna 2012  bolo začaté trestné stíhanie  vo veci prečinu krádeže podľa § 212 ods. 2 písm. a) Trestného zákona v jednočinnom súbehu s prečinom porušovania domovej slobody podľa § 194 ods. 1 Trestného zákona.

    Následne vyšetrovateľ Okresného riaditeľstva PZ, Odboru kriminálnej polície PZ XXXXX - okolie sp. zn. ČVS:ORP-355/OVK-KS-2012 z 30. júla 2012 vzniesol obvinenie XXXXX, XXXXX a XXXXX za prečin  porušovania domovej slobody podľa § 194 ods. 1, ods. 2 písm. c) Trestného zákona v spolupáchateľstve podľa § 20 Trestného zákona v  jednočinnom súbehu s prečinom krádeže podľa § 212 ods. 2 písm. a) Trestného zákona v spolupáchateľstve podľa § 20 Trestného zákona na  tom skutkovom základe, ako sa to vyššie konštatuje.

    Po skončení skráteného vyšetrovania vyšetrovateľ PZ dňa 28. septembra 2012 predložil tunajšej prokuratúre vyšetrovací spis  s návrhom na podanie obžaloby na obvinených XXXXX, XXXXX a XXXXX za vyššie uvedené prečiny.

    Preskúmaním na  vec sa vzťahujúceho spisu som zistila, že návrh vyšetrovateľa PZ nemá oporu vo výsledkoch skráteného vyšetrovania. 

    V zmysle § 234 ods. 1 Trestného poriadku prokurátor podá obžalobu príslušnému súdu, ak výsledky vyšetrovania alebo  skráteného vyšetrovania odôvodňujú postavenie obvineného pred súd.       

    Obvinení sa v prípravnom konaní  ku skutku,  pre ktorý im bolo vznesené obvinenie, nepriznali. Na svoju obranu uviedli, že začiatkom mesiaca jún 2012 v ranných hodinách sa vybrali hľadať do mesta nejaké železo. Pri potoku našli pohodený kus železa, ktorý naložili na vozík a odniesli ho do výkupu šrotu v Medzeve, za ktorý dostali 25 €. 

    Poškodený XXXXX vo svojej výpovedi okrem iného uviedol, že z ich rodiny nikto nevidel páchateľov pri čine, avšak v tento deň, keď zistili vlámanie,  vo večerných hodinách videl vyššie menovaných obvinených, ako sa práve pokúšajú preliezť oplotenie a pokúšal sa znova vylomiť  zámok, ktorý medzitým už bol opravený. Keď ho obvinení zbadali, utiekli.      

    Z výpovede svedka XXXXX vyplýva, že od obvineného XXXXX vykúpil železný profil o hmotnosti 135 kg.  Spolu s menovaným boli aj ďalšie dve osoby, ktorých poznal z videnia. Na otázku o pôvode železného profilu, odpovedali, že ho niekde našli.

    Zo zápisnice o vrátení veci z 31.7.2012 a zápisnice o prevzatí veci zo 6.8.2012 je zrejmé, že odcudzená vec bola vrátená poškodenému XXXXX.
      
    Zo zápisnice o obhliadke miesta činu vyplýva, že neboli zistené a zaistené žiadne stopy a nebol použitý služobný pes.

    Výpovede obvinených pred vznesením obvinenia v procesnom postavení svedkov, keď sa k spáchaniu trestnej činnosti priznali, sú právne irelevantné a nepoužiteľné v trestnom konaní. 

   Ďalšie iné dôkazy, ktoré by obvinených usvedčovali zo spáchania trestnej činnosti,
zistené neboli.

    V zmysle § 2  ods. 12 Trestného poriadku  orgány činné v trestnom konaní  a súd hodnotia dôkazy získané zákonným spôsobom podľa svojho vnútorného presvedčenia založeného na starostlivom uvážení všetkých okolností prípadu jednotlivo i v ich súhrne nezávisle od toho, či ich obstaral súd, orgány činné v trestnom konaní alebo niektorá zo strán.

    V intenciách tohto ustanovenia Trestného poriadku je potrebné konštatovať, že je  nepochybné, že skutok nespáchali obvinení, a preto bolo rozhodnuté tak, ako sa to uvádza vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Rybovičová
prokurátorka